དུས་བཀག་བསྐྱར་ཞིབ་དེའི་ཐོགཨོ་སི་ཊོ་ལི་ཡ་དང་།ཁེ་ན་ཌ།ཨོ་སི་ཊི་རི་ཡ།འཇར་མན།ནིའུ་ཛི་ལེན་ཌི།སུ་ཝི་ཌེན།སུད་སི།དབྱིན་ཡུལ།ཨ་རི།ཌེན་མགཧྥ་རན་སི།ཉི་ཧོང་བཅས་རྒྱལ་ཁབ་བཅུ་གཉིས་ནས་བོད་མིའི་འགྲོ་བ་མིའི་ཐོབ་ཐང་གི་གནས་སྟངས་སྤྱི་དང་།ལྷག་པར་ཆོས་དད་རང་དབང་དང་།འདུ་འཛོམས་རང་དབང་ལ་དམ་དྲག་བྱེད་བཞིན་པར་སེམས་འཚབ་ཀྱི་རྣམ་པ་ཤུགས་ཆེར་བཏོན་ཡོད་པ་མ་ཟད།བོད་ཀྱི་སྐད་ཡིག་སྲུང་སྐྱོབ་ཐོག་འཐབ་རྩོད་གནང་མཁན་བོད་མི་བཀྲ་ཤིས་དབང་ཕྱུག་བཙོན་འཇུག་བྱས་པའི་གནད་དོན་དང་།བོད་བརྒྱུད་ནང་བསྟན་གྱི་བླ་སྤྲུལ་ཁག་ཅིག་གི་འགྲོ་འདུག་སྤྱོད་གསུམ་ལ་དམ་དྲག་ཚོད་འཛིན་ཤུགས་ཆེར་བྱེད་བཞིན་པར་སེམས་འཚབ་ཡོད་པ།བོད་ནང་ལ་འཛམ་གླིང་མཉམ་འབྲེལ་རྒྱལ་ཚོགས་ཀྱི་རྟོག་ཞིབ་མི་སྣ་བཀག་འགོག་མེད་པར་འགྲོ་འཇུག་དགོས་པའི་རེ་འདུན་བཅས་བཏོན་ཡོད་འདུག་པ་མ་ཟད།ནིའུ་ཛི་ལེན་ཌི་ནས་བོད་ཀྱི་གནད་དོན་གསལ་ཆེད་གཉིས་སྨན་དབུ་མའི་ལམ་གྱི་སྲིད་བྱུས་གཞིར་བཟུང་བོད་རྒྱ་འབྲེལ་མོལ་བསྐྱར་གསོ་དགོས་པའི་རེ་འདུན་ཡང་བཏོན་འདུག